27/09/2018 | Administración LocalMunicipal
Carballo
Bases da convocatoria de axudas de estudos para alumnado de 2º ciclo de educación infantil e estudos de grao elemental ou profesional no Conservatorio Profesional de Música de Carballo. Curso 2018-2019

Por Resolución da alcaldía nº 2350-2018 do 19 de setembro de 2018 aprobáronse as Bases da Convocatoria de Axudas de Estudos para alumnado de 2º ciclo de educación infantil e estudos de Grao Elemental ou Profesional no Conservatorio Profesional de Música de Carballo para o curso 2018-2019, que se publican para xeral coñecemento: Co obxecto de axudar ás familias cunhas condicións socioeconómicas máis desfavorables a afrontar os gastos derivados da escolarización dos seus fillos e fillas, o Concello de Carballo convoca as “Axudas de Estudos para alumnado de 2º ciclo de educación infantil e estudos de Grao Elemental ou Profesional no de Conservatorio Profesional de Música de Carballo”. Para ser beneficiario destas axudas será requisito indispensable estar empadroado e ser fillo/a de pais empadroados no termo municipal de Carballo, con veciñanza no municipio, e convivir co beneficiario, ou emancipados con domicilio neste municipio. Para a valoración de solicitudes destas axudas teranse en conta criterios económicos. Estes criterios pondéranse da seguinte maneira: 1.- Ingresos máximos da unidade familiar: Poderán optar a unha axuda aqueles/as solicitantes cuns ingresos familiares anuais que non excedan as cantidades que se recollen na táboa seguinte segundo o número de membros computables da familia.2.- Cálculo da renda familiar: Os ingresos familiares calcularanse por agregación das rendas de cada un dos membros computables da familia que obteñan ingresos de calquera natureza, de conformidade coa normativa reguladora do imposto sobre a renda das persoas físicas(IRPF). Os membros da unidade familiar que presentasen Declaración do Imposto sobre a Renda de 2017, para os efectos do cálculo da renda familiar sumarán os recadros 415 (base impoñible xeral) e 435 (base impoñible do aforro) da Declaración. No caso de exención legal de presentar a Declaración da Renda, presentarase Certificado de estar exento desta, na que tamén consten os datos sobre os ingresos que posúe a Axencia Tributaria.3.- Renda per cápita: Para a valoración das solicitudes, a aqueles solicitantes que non superen os ingresos familiares anuais antes sinalados, calcularáselle a renda per cápita da unidade familiar, dividindo a renda familiar entre o número de membros computables da unidade familiar. Para os efectos do cálculo da renda per cápita, computarán por dous os membros da unidade familiar cunha discapacidade igual ou superior ao 33% ou que acrediten unha pensión de incapacidade permanente nos graos de total, absoluta ou grande invalidez ou que teñan recoñecida a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade.4.1.-Considerarase membro computable da unidade familiar os pais non separados legalmente e, no seu caso, o titor/a ou a persoa encargada da garda e protección do/a menor. Tamén serán membros computables, o/a beneficiario/a, os irmáns ou irmás solteiros/as menores de 25 anos que convivan no domicilio familiar, ou os de maior idade, cando se trate de persoas con discapacidade física, psíquica ou sensorial.4.2.- Cando non exista vínculo matrimonial, a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos citados anteriormente. No caso de que non exista convivencia deberá acreditarse documentalmente mediante o correspondente certificado de convivencia ou volante de empadroamento colectivo ou outros documentos que acrediten suficientemente tal extremo.4.3.- No caso de familias monoparentais en que conviva un só proxenitor ou titor/a co alumno/a, deberá acreditarse documentalmente esta circunstancia. No caso de divorcio ou separación legal dos pais non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.4.4.- No caso de falecemento dalgún dos proxenitores do alumno/a que convivisen con el, acreditarase mediante certificado de defunción ou fotocopia do libro de familia onde figura esta circunstancia.4.5.- A separación ou divorcio acreditarase mediante sentenza xudicial que a determine ou convenio regulador onde conste a custodia do menor.4.6.- No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos incluiranse dentro do cómputo da renda familiar.4.7.- En casos especiais en que a unidade familiar non estea conformada do xeito establecido no punto 4.1., 4.2. e 4.3. destas bases, deberá achegarse certificado ou volante de convivencia colectivo en que figure o alumno/a polo cal se solicita a axuda e todos os familiares que convivan con el, así como certificado dos servizos sociais do municipio que acredite tal extremo.4.8.- Nos supostos en que o/a beneficiario da axuda sexa un menor en situación de acollemento, será de aplicación á familia de acollida o disposto nos parágrafos anteriores.4.9.- Nos casos de violencia de xénero, no ámbito familiar quedarán excluídos no cómputo das rendas os ingresos do agresor, considerándose a familia como monoparental.5.- Valoración económica: Para a concesión das axudas as solicitudes ordearanse de menor a maior en función da renda per cápita, concedéndoselle a axuda a aqueles solicitantes cunha renda per cápita inferior, ata a concesión de todas as axudas e crédito dispoñible.6.- Se o solicitante alegase outras circunstancias que poidan afectar a súa situación socioeconómica ou familiar, que pola súa especificidade non foran recollidas nestas bases, a Comisión cualificadora se o considera necesario poderá ter en conta ditas circunstancias do/a solicitante debidamente acreditadas (a modo de exemplo, e sen ánimo de exhaustividade, poderanse ter en conta casos como, falecementos na unidade familiar, casos nos que algún dos proxenitores non poida entregar a documentación ou asinar a solicitude por estar ausente temporalmente por motivos laborais ou xudiciais, etc.) 7.- A presentación de solicitude da axuda implicará a autorización ao Concello de Carballo para comprobar a veracidade dos datos ou para facer as consultas a outras administracións que considere oportunas para obter a información necesaria para a adxudicación da axuda, sendo necesaria tamén a autorización do resto dos membros computables da unidade familiar que obteñan ingresos, que deberán asinar para tal fin no impreso de solicitude e indicar o seu NIF. O crédito total destinado á concesión de axudas de estudos para alumnado de 2º ciclo de educación infantil e de Grao Elemental ou Profesional do Conservatorio Profesional de Música de Carballo para o ano 2018-2019 ascende a cincuenta e oito mil cincocentos euros (58.500 €). Este importe irá con cargo á aplicación orzamentaria 3200.48100 do Orzamento Xeral do Concello. Este importe distribuirase do seguinte xeito: · Para alumnos e alumnas que cursen estudos de segundo ciclo de educación infantil: Trescentas cincuenta axudas de cento cincuenta euros (150 €) cada unha, que en total ascenden á cantidade de 52.500,00 €, que irán con cargo á aplicación orzamentaria 3200.48100. · Para alumnas/os que estén cursando estudos de Grao Elemental e Profesional no Conservatorio Profesional de Música de Carballo: Seis mil euros (6.000,00 €) que irá con cargo á aplicación orzamentaria 3200.48100 O importe individual da axuda para alumnos do Conservatorio Profesional de Música de Carballo ascenderá ao 50% do custe da súa matrícula dunha sóa especialidade para o curso completo, non tendo en conta as materias soltas ou pendentes. Unha vez realizada a adxudicación a todos os solicitantes que cumpran os requisitos, se nalgunha das liñas de axuda quedara crédito dispoñible éste poderá adicarse á concesión de axudas a outra liña. As solicitudes para tomar parte nesta convocatoria deberán presentarse no modelo normalizado no Rexistro Xeral do Concello de Carballo no prazo dun mes, contado a partir do día seguinte á publicación do extracto da convocatoria no BOP a través da Base de Datos Nacional de Subvencións (BNDS). O modelo normalizado, que figura como anexo I a estas bases, facilitarase no Rexistro Xeral do Concello, nos Rexistros Auxiliares e na páxina web, e nel constará: a) Nome, NIF, enderezo postal e electrónico e teléfono do solicitante (pai, nai ou titor/a encargado/a da garda e protección do menor) b) Nome, NIF, centro educativo e curso do beneficiario. c) Relación dos membros da unidade familiar: nome, NIF, data de nacemento, ocupación e seteñen recoñecida ou non unha discapacidade igual ou superior ao 33%. d) Ingresos da unidade familiar no ano 2017. e) Declaración xurada de que non percibe outras axudas ou bolsas ao ensino de calquera tipo ou, no caso de telas solicitado e non ter aínda resposta, indicar a que organismo. f) Declaración xurada conforme se está ao corrente das obrigas tributarias coa Seguridade Social, coa Axencia Tributaria e co Concello de Carballo. g) Nome, NIF e sinatura de todos os membros computables da unidade familiar maiores de idade, autorizando ao Concello de Carballo a comprobar a veracidade dos datos expostos na solicitude ou a facer as consultas que procedan a outras administracións públicas ou privadas para obter a información que resulte precisa para a valoración das axudas, así como autorización ao Concello de Carballo a obter os datos relativos ao nivel de renda e aos datos sobre os ingresos que posúe a Axencia Estatal de Administración Tributaria. h) Lugar, data e sinatura da persoa solicitante Para a tramitación deste procedemento consultaranse de oficio polo Concello de Carballo, sen necesidade da súa aportación documental polo interesado, os datos incluídos nos seguintes documentos elaborados polas administracións públicas: a) Volante de empadroamento colectivo no Concello de Carballo ou certificado de convivencia. b) Os/as alumnos/as de Educación Infantil, matrícula para o curso 2018-2019. c) Os/as alumnos do Conservatorio Profesional de Música de Carballo, matrícula no Conservatorio Profesional de Música de Carballo para o curso 2018-2019. d) Declaración do Imposto sobre a Renda do 2017 (IRPF) de todos os membros computables da unidade familiar, ou no caso de exención legal de presentar a Declaración da renda, certificado de estar exento de facela, no que tamén consten os datos sobre os ingresos que posúe a Axencia Tributaria. Co impreso de solicitude proporcionado polo Concello, que será escaneado e devolto o orixinal, xunto co xustificante do seu rexistro, entregaranse, dentro dun sobre pechado, copia dos seguintes documentos: a) Libro de familia completo. No caso de non ter libro de familia ou se a situación familiar non coincide coa reflectida no libro, terá que presentarse documento ou documentos que acrediten os membros da unidade familiar. b) DNI ou NIF provisional do beneficiario, no caso de que éste non figure no volante de empadroamento. c) No caso de discapacidade dalgún dos membros da unidade familiar incluídos na solicitude algún dos seguintes documentos: -Certificado emitido polo órgano competente do grao de discapacidadecunha porcentaxe igual ou superior ao 33%. -Tarxeta acreditativa do grao de discapacidade. -Resolución ou certificado emitido pola Seguridade Social de pensión de incapacidade permanente nos graos de total, absoluta ou grande invalidez. -Documentación acreditativa da condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. d) Os/as residentes ausentes ou emigrantes presentarán, certificación acreditativa das retribucións íntegras anuais percibidas no ano 2017 da empresa ou entidade onde traballasen. e) No caso de que a Axencia Tributaria non posúa ningún tipo de ingreso dos membros da unidade familiar no ano 2017, declaración xurada dos ingresos obtidos pola unidade familiar no ano 2017, achegando copia de todos e cada un dos documentos acreditativos correspondentes. f) Xustificante de titularidade onde constará o número de conta (co IBAN) a nome do beneficiario/a da axuda. Cando o beneficiario/a fose menor de idade, deberá constar tamén como titular o pai, nai ou titor/a que conste na solicitude de axuda. Se o beneficiario/a xa foi beneficio/a desta axuda e o número de conta non se modificou non será necesario. g) Se é o caso, sentenza xudicial de separación ou divorcio e/ou convenio regulador onde conste a custodia dobeneficiario/a. h) Documentación acreditativa de calquera outra circunstancia que se alegue para que se teña en conta nos criterios de concesión. A documentación que se presente deberá ter validez na data de finalización do prazo de presentación de solicitudes. As solicitudes presentadas serán revisadas e examinadas polos servizos técnicos municipais, e os defectos que se aprecien nelas seranlle notificados os/as interesados/as, para que no prazo de dez días procedan á súa reparación. As solicitudes presentadas serán valoradas de acordo cos criterios de outorgamento especificados nestas Bases. A concesión das axudas realizarase en réxime de concorrencia competitiva por acordo da Xunta de Goberno Local, logo da proposta motivada da Comisión avaliadora correspondente. A dita comisión estará formada por: Presidenta: Concelleira delegada de Educación. Vogais: Dous Concelleiros delegados. Na Comisión avaliadora actuará como secretario/a, sen voto, un/unha funcionario/a da unidade administrativa á que lle corresponda a súa tramitación e como informador/a da súa tramitación a/o traballador/a do servizo de Cultura que se encargue da mesma. O acordo de concesión e denegación das axudas farase público no taboleiro de anuncios e na páxina web do Concello de Carballo. O acto de resolución da axuda esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da publicación no taboleiro de anuncios e na páxina web do Concello de Carballo, ou ben directamente recurso contencioso administrativo ante o Xulgado do Contencioso-Administrativo de A Coruña. No cumprimento do disposto no artigo 18.2 da Ley 38/2003, Xeral de Subvencións, e demais normativa de desenvolvemento, o Concello de Carballo remitirá a Base de Datos Nacional de Subvenciones información sobre a concesión das subencións. Ao abeiro do previsto no artigo 28.9 da Lei 9/07, de 13 de Xuño, de subvencións de Galicia, as subvencións que se concedan en atención á concorrencia dunha determinada situación no perceptor non requirirán outra xustificación que a acreditación por calquera medio admisible en dereito da devandita situación previamente á concesión, sen prexuízo dos controis que tivesen podido establecerse para verificar a súa existencia. En consecuencia, nesta convocatoria, para as axudas destinadas a segundo ciclo de educación infantil, non se esixirá a presentación dunha xustificación por parte dos solicitantes. O pagamento das axudas efectuaráselle á/ao beneficiario da axuda unha vez resolto a concesión das axudas. Todas as axudas están suxeitas ao Imposto sobre a Renda das Persoas Físicas (IRPF). Os/as beneficiarios das axudas están obrigados a destinar a axuda á finalidade para a que se concede, podendo o Concello solicitarlle que acredite ante a entidade concedente o cumprimento dos requisitos e condicións que determinen a concesión ou aproveitamento da axuda. Estas axudas son incompatibles con calquera outra que teña a mesma finalidade ou para os mesmos estudos que puideran recibirse doutras entidades ou persoas públicas ou privadas. Polo tanto, as/os beneficiarias/os das axudas deberán comunicarlle ao Concello de Carballo a obtención doutras axudas ou subvencións para a mesma finalidade. As axudas para os estudos de Grao Elemental e Profesional do Conservatorio son compatibles con axudas ou bolsas para outros estudos. O Concello poderá esixir a devolución da axuda se ten coñecemento de que a/o beneficiaria/o obtivo outras subvencións ou axudas para a mesma finalidade ou se este non realizou os estudos para os que se concedeu a axuda, podendo esixir certificación acreditativa de que os estudos se cursaron. Os/as beneficiarios deberán someterse ás actuacións de comprobación do Concello e ás de control financeiro que corresponde á Intervención Municipal así como facilitar toda a información que lle sexa requirida. De acordo co establecido pola normativa vixente en materia de protección de datos, o responsable de tratamento dos datos persoais é Concello de Carballo, con enderezo en Praza do Concello s/n, 15100 - Carballo (A Coruña); lopd@carballo. gal. O Delegado de Protección de Datos do Concello de Carballo é Servizos de Adaptación Continua en Protección de Datos RB, S. L. có que poderá contactar en lopd@carballo. gal. Os datos serán utilizados para prestar o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Pode exercerse o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos en cualquera momento. Para elo, Concello de Carballo dispón de formularios específicos para facilitarlle o exercicio destes dereitos, mediantes unha solicitude propia ou solicitar os nosos formularios, sempre acompañados dunha copia do seu DNI para acreditar a identidade. Pódese consultar a información adicional e detallada sobre Protección de Datos solicitándoa por correo electrónico: lopd@carballo. gal. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións. Con respecto ao non previsto nestas bases aplicarase supletoriamente, en primeiro lugar, o disposto na Convocatoria de axudas para adquir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso 2018-2019, da Consellería de Cultura, Educación e Ordenación Universitaria (Orde do 21 de maio de 2018), en segundo lugar no disposto nas Convocatorias de becas de carácter xeral para o curso académico 2018-2019 do Ministerio de Educación e Formación Profesional (do 06 de agosto de 2018). Ademais aplicarase supletoriamente: · Lei 7/1985, de 2 de abril, reguladora das bases do réxime local (LBRL). · Lei 38/2003, de 17 de novembro, xeral de subvencións (LXS) e a súa normativa de desenvolvemento. · Lei 9/2007, de 13 de xuño, de subvencións de Galicia. · Lei 39/2015, de 1 de outubro, do procedemento administrativo común das administracións públicas. · Ordenanza Xeral de Subvencións do Concello de Carballo · Bases de execución do orzamento de 2018. Carballo, 20 de setembro de 2018 Ian Richard Juana Candelaria Escodar Arpide de Carballo